### Beslutninger

Fremsendes til Kulturudvalget til behandling i henhold til beslutning i byrådets møde den 22. januar 2025.

###

.

### Resume

Der søges anlægsbevilling til et samlet projekt for Nyt atletikstadion og Sportens Hus i [adresse].

Med opførelsen af Nyt atletikstadion og Sportens Hus genhuses brugerne, der igen får træningsfaciliteter til talent- og eliteidræt. De nye og mere tidssvarende rammer giver et løft med målet om at skabe fremtidens aarhusianske sportsstjerner. Samtidig skabes synergier på tværs af sportsgrene.

På det nye atletikanlæg samles atletikkens discipliner i et nyt anlæg, som tilgodeser eliten og andre aktive atleter, men som også inviterer åbent ind til bevægelse og sundhed.

Sportens Hus skaber rammer, hvor atleter og talenter kan træne under professionelle forhold, og indeholder bl.a. en moderne sportshal og andre faciliteter, som klubber og foreninger kan bruge. Sportens Hus indeholder også idrætsklinik og kontormiljøer samt 43 akademiboliger.

Den samlede økonomi for projektet er 277,8 mio. kr. Da der tidligere er givet projekteringsbevilling på 15,3 mio. kr., søges nu om en bevilling på 262,5 mio. kr.

Projektet finansieres delvist af midler afsat til [adresse] i [adresse] Kommunes Investeringsplan og via et forventet provenu fra salg af [adresse], som forventes i løbet af ca. 3 år.

En forventet restfinansiering til projektet, i størrelsesordenen 89,7 mio.kr., vil efter salget skulle findes i det efterfølgende års budgetlægning, jf. budgetforliget for 2025.

### Beslutningspunkter

Det indstilles:

At 1) der frigives rådighedsbeløb og anlægsbevilling på 262,5 mio. kr. til etablering af Nyt atletikstadion og Sportens Hus finansieret af midler afsat til [adresse] i forbindelse med Aarhus Kommunes Investeringsplan for 2024-2034, som internt driftsfinansieret anlæg i Kultur og Borgerservice samt forventet, beregnet provenu fra salg af [adresse], som angivet i afsnit 6. Finansieringen fra Kultur og Borgerservice vil blive modsvaret af en fremtidig lejeindtægt fra skybokse.

At 2) Kultur og Borgerservice (Kongelundens Sekretariat) som bygherre arbejder videre med optimeringer af projektet og mulige besparelser for at reducere den samlede anlægssum.

At 3) Borgmesterens Afdeling, Kultur og Ken Svendsen med rådgivning fra Teknik og Miljø (Aarhus Ejendomme) afdækker muligheden for alternative finansieringskilder til delvis dækning af den forventede manko i projektet, når provenuet fra salg af [adresse] er kendt.

At 4) når salget af [adresse] er gennemført, opgøres den endelige finansieringsmanko, og forligskredsen indkaldes med henblik på at drøfte finansiering i forbindelse med det efterfølgende års budgetlægning.

At 5) tidligere udmøntede rådighedsbeløb og anlægsbevillinger til Team Danmark Center, atletikanlæg, cykelankerpunkt og cross på i alt 15,3 mio. kr. samles under projektet ’Nyt atletikstadion og Sportens Hus’.

### Borgmesterens Afdelings påtegning

Fremsendes til Magistraten.

Borgmesterens Afdeling bemærker, at forventeligt 90 mio. kr. af bevillingen til Nyt atletikstadion og Sportens Hus er ufinansieret, hvilket ikke er i overensstemmelse med den økonomiske politik.

Som en del af finansieringen af Sportens Hus forudsættes [adresse] solgt. Ved budgetdrøftelserne for Budget 2025 vedtog forligsparterne, at hvis salget af [adresse] ikke indbringer det forudsatte provenu, så skal restfinansieringen findes i det efterfølgende års budgetlægning. På daværende tidspunkt var der ikke en opgørelse over det forventede salgsprovenu, men dette oplyses nu til ca. 42,5 mio. kr., hvilket giver en restfinansiering på ca. 90 mio. kr.

Da forligsparterne har truffet beslutning om at finde finansieringen, anbefaler Borgmesterens Afdeling fortsat, at indstillingen tiltrædes, men understreger beløbets størrelse.

Herudover har Borgmesterens Afdeling ingen bemærkninger til indstillingen.

### Sagsforløb

Udvalg: Magistraten

Dato: 14-01-2025

Herman Toft: 2

Fremsendes til [adresse] med bemærkning, at Magistraten i mødet den 14. januar 2025 anbefaler, at byrådet tiltræder Borgmesterens Afdelings, Magistratsafdelingen for Kultur og Borgerser-vices og Magistratsafdelingen for Teknik og Miljøs indstilling af 30. december 2025.

Liberal Alliance, Venstre, Alternativet og Socialistisk Folkeparti tog forbehold.

Borgmester Emil Christensen var forhindret i at deltage i sagens behandling.

Udvalg: Kulturudvalget

Dato: 29-01-2025

Herman Toft: 3

Ingelise Petersen og Johnnie Kristensen kunne tiltræde indstillingen i overensstemmelse med Magistratens anbefaling med en bemærkning om, at modellen med kollegiet ikke er hensigtsmæssig.

Anton Iversen og Nicolaj Mikkelsen kunne tiltræde indstillingen i overensstemmelse med Magistratens anbefaling med en bemærkning om, at de henstiller til, at Idrætsanlægsstyregruppen bliver sparringspartner til at kommentere på funktionaliteten ved eventuelle reduktioner/besparelser, inden det forelægges til beslutning i styregrupper og byråd.

Berit Gregersen og Bertil Olesen tog forbehold med bemærkning om, at de kunne tilslutte sig Anton Iversen og Lasse Nielsen bemærkning om Idrætsanlægsstyregruppen.

Agnete Christensen var forhindret i at deltage i sagens behandling.

Udvalg: [adresse]

Dato: 05-02-2025

Herman Toft: 10

Ebbe Simonsen, Magistratsafdelingen for Kultur og Borgerservice og Magistratsafdelingen for Teknik og Miljø med bemærkning, at byrådet i sit møde den 5. februar 2025 har vedtaget Magistratens indstilling i overensstemmelse med erklæring fra Kulturudvalget af 29. januar 2025.

Enhedslisten de Rød-Grønnes byrådsgruppe kunne ikke tiltræde indstillingen.

Liberal Alliances byrådsgruppe tog forbehold for, at man ikke vil finde financieringen.